Diari Oficial de la Generalitat Valenciana


Sumari del DOGV 4185, del 07-02-2002 (2002/1012)

Informació pública del programa d'actuació integrada de la unitat d'actuació 9 del sòl urbà del Pla General d'Ordenació d'Urbana de Cheste.
-------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1012


Organisme emissor
:   Ajuntament de Cheste

Tipus de document
:   Anunci

Informació pública del programa d'actuació integrada de la unitat d'actuació 9 del sòl urbà del Pla General d'Ordenació d'Urbana de Cheste. [2002/A1012]
  
Als efectes establits en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant aquest anunci es fa saber:
  
Que l'Agrupació d'Interés Urbanístic UE-9 La Torreta ha formulat el programa per al desenvolupament d'una actuació integrada de la unitat d'execució 9 de sòl urbà del Pla General de Cheste, que inclou projecte d'urbanització, estudi de detall i justificació de la no-necessitat de cèdula d'urbanització, en virtut dels articles 46 i concordants de la Llei 6/1994, Reguladora de l'Activitat Urbanística.
  
D'acord amb el que disposa l'article 46.3, el Ple de l'Ajuntament ha acordat, en la sessió de 10 de gener de 2002, sotmetre a informació pública el programa d'actuació integrada, junt amb els documents urbanístics connexos, que s'anunciarà mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana.
  
En virtut d'aquest acord del Ple de l'Ajuntament de 10 de gener de 2002, s'han establit com a bases o condicions a la programació de la unitat d'execució 9:
  
- Que es desenvolupe el sòl que conforme el vial situat al final del carrer de El Molino, urbanitzant-lo amb les mateixes condicions que la resta de l'actuació: dotació d'instal·lacions i pavimentació.
  
- Que es definisca amb claredat la partida alçada que es destinarà a la recuperació de El Molino.
  
En el termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a l'Ajuntament de Cheste, situat al carrer del Doctor Cajal, 1, en horari d'atenció al públic, per a obtenir, a costa seua, una còpia dels esmentats documents o sol·licitar que li siguen mostrats. Així mateix, qualsevol persona podrà presentar davant d'ell, tant al·legacions com alternatives tècniques que pretenguen competir amb la que ara s'exposa al públic, així com proposicions juridicoeconòmiques per a executar l'alternativa o alternatives presentades. Les proposicions juridicoeconòmiques s'han de presentar en una plica tancada durant els cinc dies següents al venciment del termini de 20 dies indicat al principi.
  
Aquests terminis quedaran prorrogats, per 20 dies addicionals, si durant els primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
Així mateix, aquesta publicació val per a fer-ne saber el contingut a aquells titulars cadastrals afectats amb identitat o domicili desconegut.